paragraph_text: Crnokapi zovoj (lat. Puffinus gravis) je vrsta morske ptice iz porodice zovoja. Oznaka vrste gravis na latinskom znači "teško". Osrednje je veličine, duga je 43-51 cm, s rasponom krila 105-122 cm. Gornji dijelovi tijela su tamnije boje, a donji dijelovi su bijeli, osim smeđih pjega na trbuhu i tamnim prugama na ramenima. Ima crnu "kapu", crni kljun i bijelu "potkovu" u bazi repa. U letu pomalo nalikuje malom zovoju. Hrani se ribama i lignjama, koje lovi s površine ili uranja u vodu. Često zna slijediti ribarske brodove. Veoma je društven, te se često viđa u velikim skupinama.